## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 7. ročník

K ukážke sa vzťahujú nasledujúce úlohy

### Ukážka 2

Hyena je pravdepodobne najneobľúbenejšie zviera savany. Túto antipatiu vyvolal zrejme jej nevábny vzhľad, skutočnosť, že sa živí zdochlinami a názor, že je neobyčajne podlá. Jej hlas pripomína príšerný, zlomyseľný smiech. Hyena môže aj brechať, vrčať, ba
i napodobňovať rev leva! Živí sa zvyškami zvierat, ktoré zabili levy a gepardy a o tieto zvyšky bojuje so supmi. Hyena však aj sama loví. Korisť prenasleduje na veľké vzdialenosti. Loví spoločne celá rodina, často v noci. Niekedy sa stane, že zaútočia aj na leva. Na rozdiel od iných zvierat sú samice hyeny väčšie ako samce a svorku vedie vždy stará samica.
(Encyklopédia zvierat, upravené a skrátené)
6. Vytvor genitív množného čísla od slova hyena!
Odpoveď:
7. Ktoré tvrdenie vyplýva z textu?
A. loví vždy iba jednotlivec
B. hyena je najneobľúbenejšie zviera sveta
C. hyeny patria medzi zdochlinožravce
D. o potravu bojuje s orlami
Odpoveď:
8. V ktorej z možností sú správne určené slovné druhy zvýraznenej vety?
A. podstatné meno, sloveso, častica, prídavné meno, podstatné meno, podstatné meno
B. podstatné meno, sloveso, príslovka, prídavné meno, podstatné meno, podstatné meno
C. podstatné meno, sloveso, častica, príslovka, podstatné meno, podstatné meno
D. podstatné meno, sloveso, spojka, prídavné meno, podstatné meno, podstatné meno
Odpoveď:
9. Správne vytvorené privlastňovacie prídavné meno od slova hyena je:
A. hyenový
B. hyení
C. hyenin
D. hyenskin
Odpoveď:
10. Koľko vystupňovaných (2. aj 3. stupeň) prídavných mien je v podčiarknutej vete?
A. 2
B. 1
C. 0
D. 3
Odpoveď: